વડાપ્રધાન નરેન્દ્ર મોદી પર કોંગ્રેસ દ્વારા શૈક્ષણિક આરોપો લગાવ્યા બાદ હવે તેમની જન્મતિથિને લઇને પણ અસંગતતા હોવાનો આરોપ કોંગ્રેસ લગાવ્યો છે. કોંગ્રેસ નેતા શક્તિ સિંહ ગોહિલના કહેવા મુજબ મોદીએ જ્યારે 12માં ધોરણમાં દાખલ થયા ત્યારે તેમની જન્મતિથિ 29 ઓગસ્ટ 1949 હતી. જ્યારે સાર્વજનિક રીતે તેમની જન્મ તારીખ 17 સપ્ટેમ્બર 1950 કહેવામાં આવે છે. ત્યારે આ બન્નેમાંથી કંઇ સાચી જન્મતારીખ છે તે પર ગોહિલે સવાલ ઊઠાવ્યો છે. નોંધનીય છે કે આ પહેલા મોદીની ડિગ્રી અંગે પણ કોંગ્રેસે વિવાદ કરતા કહ્યું હતું કે આ ડિગ્રી મોદી ક્યાંથી લીધી અને પોતાની સાથે ભણતા 10 વિદ્યાર્થીઓના નામ જણાવીને તેમણે આ અંગે સ્પષ્ટતા આપવી જોઇએ.